ЧРЕЗ ПРЕДСЕДАТЕЛЯ

НА НАРОДНОТО СЪБРАНИЕ

ДО

ЗАМ.-МИНИСТЪР ПРЕДСЕДАТЕЛЯ

И МИНИСТЪР НА ПРАВОСЪДИЕТО

Г-ЖА ЗИНАИДА ЗЛАТАНОВА

**В Ъ П Р О С**

от Томислав Дончев,

народен представител от ПГ на ПП ГЕРБ

На основание чл. 90, ал. 1 от Конституцията на Република България и чл. 89 от Правилника за организацията и дейността на Народното събрание, внасям въпрос

ОТНОСНО: Извършва ли се програмиране на целево финансиране от Оперативните програми (2014- 2020) за българския град, който ще бъде избран за Европейска столица на културата?

**УВАЖАЕМА ГОСПОЖО ЗЛАТАНОВА,**

 През 2019 един български град ще бъде Европейска столица на културата.  Посрещането на подобно предизвикателство изисква старателна подготовка, както и редица инвестиции в организация на събития, както и финансиране на нови проекти за подобряване на инфраструктурата. Утвърдена практика в другите европейски държави е тези инвестиции да бъдат финансирани от различни източници – частни инвестиции, разходи от общинския бюджет, но и осигуряване на целево финансиране от страна на държавата и специална финансова схема от средствата на Европейския съюз.

Уважаема г-жо вицепремиер, извършва ли се програмиране на целево финансиране от Оперативните програми (2014- 2020) за българския град, който ще бъде избран за Европейска столица на културата?

На основание чл. 90, ал. 1 от Правилника за организацията и дейността на Народното събрание, моля отговорът да бъде в **писмен** вид.

 Народен представител:

 Томислав Дончев

София

18.09.2013 г.